open-index/open-wikipedia-markdown huggingface dataset:
Ružanistoko Mergelės Marijos sanktuariumas

**Ružanistoko Mergelės Marijos sanktuariumas** () – tai ant stačiakampio formos pagrindo pastatytas barokinio architektūros stiliaus sanktuariumas, kuriame gyvena sileziečių vienuoliai. Sanktuariumas priklauso Ružanistoko Švč. Mergelės Marijos Apsireiškimo parapijai. Sanktuariumas buvo pastatytas pagal Gardino Jėzuitų bažnyčios pavyzdį. Sanktuariumo altoriai rokoko architektūros stiliaus.

## Istorija

Teigiama, kad XVII a. viduryje šioje vietoje apsireiškė Mergelė Marija. 1662 m. Vilniaus vyskupas Jurgis Bialozoras įkūrė specialią komisiją, kuri nustatė kad Mergelė Marija apsireiškė šioje vietoje. 1759 m. prasidėjo bažnyčios statyba. 1785 m. vyskupas Tomas Zenkovičius pašventino naująją bažnyčią. 1811 m. bažnyčioje pamokslus pradėjo skaityti vyskupas Stanislovas Jonas Bohušas-Sestšencevičius. 1846 m. caras Nikolajus I perėmė bažnyčios valdymą iš dominikonų vienuolių. 1866 m. bažnyčia paversta į cerkvę. 1901 m. buvo atidarytas Ružanistoko Dievo Motinos vienuolynas. 1915 m. iš bažnyčios buvo išvežtas Mergelės Marijos paveikslas ir bažnyčioje įsikūrė kareivinės. 1964 m. rugsėjo 19 d. bažnyčia buvo įtraukta į Palenkės vaivadijos saugomų istorijos paminklų sąrašą. 1981 m. karūnuotas Mergelės Marijos paveikslas. Karūnacijos metu atvyko apie 250,000 piligrimų.


Vaizdas:Rozanystok sanktuarium glowna nawa.jpg
Vaizdas:Kościół Ofiarowania NMP w Różanymstoku01.JPG
Vaizdas:Sanktuarium Maryjne Rozanystok 01.jpg
Vaizdas:Rozanystok sanktuarium od ogrodu.jpg


## Literatūra

* Aneta Kułak, *Kościół w Różanymstoku. Zespół ołtarzowy – historia i ikonografia.,* Biuletyn Konserwatorski Województwa Podlaskiego, z. 10, Białystok 2004 m., s. 159–188.

## Nuorodos

* Sanktuariumo tinklalapis (lenk.);
* Balstogės arkivyskupijos tinklalapis (lenk.);
* Palenkės vaivadijos saugomų istorijos paminklų sąrašas (lenk.);
* Parapijos tinklalapis (lenk.).
José Gregorio Hernández

**Chosė Gregorijus Ernandesas** (*José Gregorio Hernández*; 1864 m. spalio 26 d. – 1919 m. birželio 29 d.) – Venesuelos gydytojas, profesorius, katalikų palaimintasis.

Gimė Isnotu gyvenvietėje, Truchiljo valstijoje, iš Kolumbijos ir Kanarų kilusių tėvų šeimoje. Pradžioje norėjo studijuoti teisę, bet tėvo paragintas pasirinko mediciną. 1888 m. Karakase, Venesuelos centriniame universitete užbaigė medicinos daktaro studijas. Po to šalies vyriausybė suteikė galimybę Ernandesui tobulintis Europoje – jis išvyko į Paryžių, vėliau į Berlyną, kur gilino savo žinias bakteriologijos, patologijos, mikrobiologijos, histologijos, taip pat filologijos srityse.

Grįžęs 1891 m. Chosė Ernandesas paskirtas Chosė Marija Vargaso ligoninės vyriausiuoju gydytoju, dėstė mediciną universitete (dėstė histologiją, bakteriologiją, patologiją). Įsteigė fiziologijos eksperimentų laboratoriją, pirmasis Venesueloje pradėjo naudoti mikroskopą. 1909 m. tapo patologijos katedros profesoriumi, 1911 m. įkūrė bakteriologijos katedrą (pirmąją visoje Amerikoje).

Nors Ernandesas intensyviai dirbo medicinos srityje ir buvo joje nemažai pasiekęs, tačiau jį sudomino dvasinis gyvenimas – 1908–1909 m. buvo įstojęs į karteziečių vienuolyną, siekė tapti kunigu, 1909 m. išvyko į Romą, kur studijavo teologiją. Tačiau gyvendamas Romoje susirgo, grįžo į Venesuelą ir vėl tęsė veiklą medicinos moksluose. Ernandesas be medicinos ir teologijos taip pat išmanė filosofiją, literatūrą, muziką, kalbėjo ispanų, anglų, prancūzų, lotynų, vokiečių, italų, portugalų kalbomis.

1919 m. Chosė Ernandesas žuvo autoavarijoje. Profesoriaus kaip medicinos žinovo autoritetas, pagalba neturtingiesiems ir jo karštas religingumas lėmė, kad žmonės ėmė jį laikyti nepaprastu žmogumi, jam priskirdavo įvairius pagijimo stebuklus. 1949 m. Karakaso arkivyskupas inicijavo Ernandeso beatifikacijos procesą. 1986 m. popiežius Jonas Paulius II daktarą paskelbė palaimintuoju.

Chosė Ernandeso vardu pavadintos dvi Venesuelos ligoninės ir Karakaso kvartalas.

## Publikacijos

* 1893 m. – *Sobre el número de glóbulos rojos*. Gaceta Médica de Caracas.
* 1894 m. – *Sobre angina de pecho de naturaleza paludosa*. Gaceta Médica de Caracas.
* 1910 m. – *Lecciones de bacteriología*. Gaceta Médica de Caracas.
* 1910 m. – *Lesiones anatomo–patológicas de la pulmonía simple o crupal*. Gaceta Médica de Caracas.
* 1910 m. – *De la nefritis a la fiebre amarilla*. Gaceta Médica de Caracas.
* 1913 m. – *Renuncia ante la Academia Nacional de Medicina*. Gaceta Médica de Caracas.
* 1918 m. – *Nota preliminar acerca del tratamiento de la tuberculosis por el aceite de Chaulmoogra*. Gaceta Médica de Caracas.
* 1922 m. – *Elementos de bacteriología*. 2.ª edición: Caracas. El Cojo.
* 1959 m. – *Elementos de filosofía*. 3.ª edición: Caracas. Bibliográfica Venezolana.
* 1968 m. – *Obras completas*. Caracas. Universidad Central de Venezuela.
Judrioji žandarmerija

**Judrioji žandarmerija** () – Prancūzijos nacionalinės žandarmerijos dalis. Priešriaušinių žandarmerijos dalinių istorija siekia dar XIX a. pradžią. Dabartinį savo pavadinimą judrioji žandarmerija gavo 1921 m.

Pagrindinės judriosios žandarmerijos funkcijos:
* riaušių suvaldymas ir tvarkos grąžinimo užtikrinimas,
* teritorijos stebėjimas,
* svarbių taškų (ambasadų, stočių ir pan.) apsauga
* pastiprinimų teikimas departamentinei žandarmerijai,
* išorinių operacijų (*Opex*) atlikimas. Ši funkcija priskirta kelis paskutinius metus.

Judriosios žandarmerijos padaliniai dažnai naudojami kaip departamentinės žandarmerijos ir nacionalinės policijos dalinių pastiprinimas.

Judrioji žandarmerija dar vadinama „Geltonąja“, nes jos karinių laipsnių skiriamuosiuose ženkluose naudojami auksaspalviai antsiuvai. Tai Prancūzijos kariuomenėje tradiciškai būdinga pėsčiosioms kariuomenės rūšims. Raitosios kariuomenės rūšys naudoja sidabraspalvius ženklus.

## Organizacija

Teritorinė judriosios žandarmerijos organizacija:
* 7 žandarmerijos sritys metropolinėje Prancūzijoje.
* 25 judriosios žandarmerijos legionai bei viena šarvuotoji priešriaušinės policijos grupuotė
* 123 judriosios žandarmerijos eskadronai, kuriems vadovauja kapitonai.
* 1 nacionalinės žandarmerijos intervencijos grupė (GSIGN), kuri jungia GIGN, EPIGN ir GSPR. Tai Prancūzijos priešriaušinės policijos dalis.
* 7 specialiosios saugumo grupės.
* 17 350 žmonių personalo.

## Rezervai

Judriosios žandarmerijos rezervistai sudaro *rezervinius judriosios žandarmerijos eskadronus* (), kurių žymėjimas ir organizacija yra analogiškos reguliariesiems judriosios žandarmerijos eskadronams. Pvz., *Maisons-Alfort* yra rezervinis eskadronas ERGM 124/1.

Žymėjimas:
* 1-as skaitmuo – visada „1“, rodo, kad tai rezervo eskadronas,
* 2-as skaitmuo – judriosios žandarmerijos grupės numeris,
* 3-as skaitmuo – eskadrono numeris grupėje
* 4-as skaitmuo – legiono, kuriam priklauso grupė, numeris.

Judriosios žandarmerijos rezervistų neleidžiama naudoti riaušėms malšinti, bet juos leidžiama panaudoti tvarkos palaikymo operacijose (pvz., jie dalyvauja daug žmonių surenkančiuose reginiuose) arba departamentinės žandarmerijos daliniams sustiprinti. Dabar judrieji žandarai rezervistai gali būti priimami į reguliariuosius eskadronus pagal pasirašytus kontraktus.

Judriojoje žandarmerijoje yra keletas karininkų moterų, o puskarininkiai kol kas tik vyrai. Prancūzijoje judrieji žandarai yra viena iš nedaugelio karinių specialybių, kur neleidžiama tarnauti moterims. Kita tokia profesija yra povandeninių laivų jūreiviai.


Image:Charlie Hebdo 2006-02-08 gendarmes mobiles dsc07407.jpg|Du judrieji žandarai su priešriaušine apranga
Image:Gendarmes mobiles p1200789.jpg|Riaušių malšinimo įranga: šarvai, skydas, priešašarinė dujokaukė, ašarinių dujų konteinerių svaidytuvas
Image:Bastille 2007-05-06 anti Sarkozy 487623928 37656cd319 o.jpg|Ašarinių dujų panaudojimas 2007 m. gegužės 6 d. anti-sarkozinėse demonstracijose prie Bastilijos.
Judriosios žandarmerijos eskadronas

**Judriosios žandarmerijos eskadronas** () – pagrindinis karinis vienetas judriosios žandarmerijos sudėtyje (Judrioji žandarmerija turi 123 tokius eskadronus).

## Eskadrono struktūra
Judriosios žandarmerijos eskadrone būna 121 žandaras. Eskadroną sudaro:
* 1 Intervencijos būrys () – gali veikti nepriklausomai nuo likusio eskadrono. Naudojamas riaušių malšinimui bei departamentinės žandarmerijos sustiprinimui. Jame būna 18 žandarų, kurių vykdomos užduotys (suėmimai, lydėjimas ir kt.) reikalauja specialių treniruočių.
* 3 reguliarieji būriai
* 1 administravimo ir logistikos būrys ()

Judriosios žandarmerijos eskadronai būna:
* motorizuotieji eskadronai – pervežami sunkvežimiais bei autobusais,
* šarvuotieji eskadronai – naudojantys *[[VBRG|žandarmerijos ratinius šarvuočius]]* (). Jie gauti pritaikius VBC-90 lengvuosius šarvuočius su 90 mm kalibro patrankomis.

Dalis judriosios žandarmerijos eskadronų sudaro *antrosios kartos intervencijos būrį* (). Ši struktūra sudaro tarpinį darinį tarp intervencijos grupės ir GIGN. Ji turi būti paruošta veikimui ir galėti įsijungti į operacijas po labai trumpo laiko tarpo. PI2G įsikiša sprendžiant atskiras labai svarbias problemas arba padeda GIGN. Pirmasis PI2G buvo sukurtas Tulūzoje.

### Eskadronų numeracija
Kiekvienas eskadronas turi unikalią žymę (numerį). Pvz., 15/6 bazuojasi Nime.
* 1-asis skaitmuo – ??.
* 2-asis skaitmuo – eskadrono numeris grupuotėje.
* 3-asis skaitmuo – legiono, kuriam priklauso eskadronas, numeris. Dabar legionus pakeitė regionai.
IAAF Deimantinė lyga 2011

**IAAF Samsung Deimantinė lyga 2011** – antrasis IAAF rengiamos Deimantinės lygos sezonas. Šįmet lygoje vyks keturiolika vienadienių susitikimų.

Britanijos Grand Prix, finansuojamas Aviva, iš Geitshedo persikėlė į Birmingamą.

## Susitikimai

## Ambasadoriai
Keturiolika lengvaatlečių: septynios moterys ir septyni vyrai, pelnė Deimantinės lygos ambasadorių statusą.

## Lygos rungtys
### Vyrai
#### Bėgimai

# – sportininkai bėgo 3000 m distanciją, bet taškai vis tiek skirti.

#### Techninės rungtys

### Moterys
#### Bėgimai

#### Techninės rungtys

## Lietuviai lygoje

### Klasifikaciniai taškai

### Neklasifikacinėse varžybose

## Nuorodos
*Oficiali svetainė
Stasė Civinskienė

**Stasė Civinskienė** (g. 1942 m. sausio 12 d. Kaune) – Lietuvos pedagogė, konkūrinio jojimo nacionalinės kategorijos teisėja.

## Biografija
1980 m. baigė Vilniaus pedagoginio instituto Gamtos geografijos fakultetą, biologijos mokytoja.

Nuo 1979 m. Riešės pagrindinės mokyklos biologijos mokytoja, 1994–2010 m. Riešės vidurinės mokyklos direktorė, 1990–2010 m. Vilniaus apskrities viršininko administracijos švietimo įstaigų vadovų tarybos pirmininkė.

Konkūrinio jojimo nacionalinės kategorijos teisėja, už nuopelnus Lietuvos sportui apdovanota Kūno kultūros ir sporto departamento padėkos raštais ir atminimo dovanomis. Sutuoktinis Vincas Algimantas, vaikai Vincas (g. 1965 m.), Jūratė Patricija (g. 1969 m.).

## Šaltiniai
Halando lenas

**Halando lenas** () – lenas pietvakarių Švedijoje, Halando provincijoje. Ribojasi pietuose su Skone, šiaurėje su Vestra Jotalandu, rytuose su Jonšiopingu ir Kronobergu. Lenas yra įsikūręs ant Kategato kranto. Plotas 5454 km². Įkurtas 1719 m. Administracinis centras – Halmstadas (*Halmstad*).

## Savivaldybės

Leno teritorijoje yra šios savivaldybės (komunos):

### Miestai
Tai vienas tankiausiai apgyvendintų regionų visoje Švedijoje. Didžiausi Halando miestai yra:

* Halmstadas 55 688
* Varbergas 26 041
* Falkenbergas 18 972
* Kungsbaka 17 784
* Onsala 11 375

## Šaltiniai

## Nuorodos
* Halando lenas
Jonšiopingo lenas

**Jonšiopingo lenas** () – lenas pietvakarių Švedijoje, Smolando ir Vestra Jotalandao provincijose. Ribojasi pietuose su Kronobergu, šiaurėje su Esterjotlandu, rytuose su Kalmaru, vakaruose su Vestra Jotalandu ir Halandu lenais. Plotas 10 475 km². Įkurtas 1687 m. Administracinis centras – Jonšiopingas (*Jönköping*).

## Savivaldybės

Leno teritorijoje yra šios savivaldybės (komunos):

### Miestai
Didžiausi Jonšiopingo miestai yra:

* Jonšiopingas 84 423
* Vernamu 18 469
* Nesšė 16 463
* Tranosas 14 017
* Vetlanda 12 691

## Šaltiniai

## Nuorodos
* Jonšiopingo lenas
Zigfridas Herbertas Pilvinis

**Zigfridas Herbertas Pilvinis** (g. 1942 m. spalio 5 d. Vilniuje) – Lietuvos ir Akmenės rajono savivaldybės politinis bei visuomenės veikėjas.

## Biografija
1990 m. baigė Vilniaus inžinerinis statybos institutą, inžinierius statybininkas.

Tarpkolūkinėje statybos organizacijoje darbų vykdytojas, nuo 1986 m. Žemės ūkio valdybos kapitalinės statybos skyriaus specialistas. Nuo 1990 m. Akmenės rajono valdytojo pavaduotojas, nuo 1995 m. rajono administratorius, Akmenės rajono savivaldybės administratorius, 2000–2007 m. savivaldybės administracijos direktorius.

1991 m. Lietuvos liberalų sąjungos, nuo 2003 m. Liberalų ir centro sąjungos narys. 2010–2011 m. Akmenės rajono savivaldybės tarybos narys.

2010 m. Akmenės miesto seniūnaitis. Žmona Nina, vaikai Inga, Anželika, Zigfridas.

## Šaltiniai
Vinilinė plokštelė

**Vinilinė plokštelė** – analoginio garso laikmena, diskas, ant kurio yra išraižytas spiralinis griovelis, kuris kinta pagal garso bangą. Griovelis dažniausiai prasideda ties plokštelės kraštu, o baigiasi ties viduriu (beveik visuomet uždaru žiediniu grioveliu). Vinilinės plokštelės paprastai apibūdinamos pagal jų skersmens dydį (30 cm, 25 cm, 17,5 cm ir kt.), sukimosi greitį (33, 78, 45 aps/min. ir kt.), talpą, reprodukcinį tikslumą ar garso kanalų skaičių (monofoninį, stereofoninį, kvadrofoninį ir kt.).

Didžiąją XX a. dalį vinilinės plokštelės buvo pagrindinė terpė, naudojama muzikos atkūrimui, pakeitusios fonografo cilindrus. Vėlyvajame 8-ajame dešimtmetyje skaitmeninės laikmenos įgijo didesnę rinkos dalį ir 1991 m. išstūmė vinilines plokšteles. Tačiau, jos tebėra leidžiamos ir XXI amžiuje. Apie 2008 m. plokštelės atgavo populiarumą, buvo parduota apie 2,9 mln. vnt. tais metais, ir tai didžiausias pardavimų skaičius nuo 1998 m. Jas dažniausiai naudoja įvairūs didžėjai ar kolekcionieriai.

## Šaltiniai
VBRG

**VBRG**, *žandarmerijos ratinis šarvuotis* () – ratinis šarvuotis, sukonstruotas Prancūzijos žandarmerijai, kovos su riaušėmis priemonė.

Šarvuočius VBRG gamino Prancūzijos kompanijos *[[Berliet]]* ir *[[Saviem]]*.

Šarvuotis ginkluotas 7,62 mm kulkosvaidžiu AANF1 (gali būti panaudotas tik leidus Prancūzijos ministrui pirmininkui) ir 40 mm granatsvaidžiu *Cougar*.
Mašina apsaugota 7 mm storio šarvais, kulkomis neperšaunamais ratais. Tuščia sveria 12,5 t, pakrauta – 14 t.

VBRG įgula – vairuotojas ir kulkosvaidininkas. Perveža 12 žandarų su visa įranga.

VBRG tipai:
* vado šarvuotis,
* buldozerinis šarvuotis (skirtas sunkioms barikadoms ardyti),
* gervinis šarvuotis

Šarvuočiais VBRG ginkluotas judriosios žandarmerijos eskadronas 18/1 iš *Satory* netoli Versalio. VBRG dažniausiai naudojami treniruotėms.
Šarvuočiai VBRG buvo naudojami Kosove paremiant NATO vykdomas tvarkos palaikymo operacijas.

VBRG buvo sukurti 1970 m., tad dabar Prancūzijos vyriausybė planuoja juos pakeisti sunkvežimio *Renault Sherpa 4x4* priešriaušiniu variantu. VBRG buvo sukurtas perdirbant šarvuotąjį transporterį *Berliet VXB-170*. VBRG gamyba nutraukta 1975 m., kai *[[Renault]]* nupirko *Berliet* ir nutarė gaminti tik vieną iš dviejų šarvuotųjų transporterių (VAB).
Berkshire Hathaway

**„Berkshire Hathaway“** – išskaidyta investicijų bendrovė. Per 43 metus vienos „Berkshire Hathaway“ akcijos kaina pakilo nuo 19 iki 78 008 JAV dolerių, tai yra, jų vertė augo po 21,1 proc. per metus. Voreno Bafeto dalis jo vadovaujamoje bendrovėje „Berkshire Hathaway“ turėtų sumažėti iki 24%. Vieno iš žymiausių pasaulio investuotojų dalis mažėja bendrovei įgyvendinant 26 mlrd. USD vertės JAV geležinkelių bendrovės „Burlington Northern Santa Fe“ perėmimo sandorį. V. Bafetas mažina savo dalį „Berkshire Hathaway“ kapitale nuo 1998 m., kai buvo perimtas draudikas „General Re“. 1996 m. V. Bafetui priklausė 40% „Berkshire Hathaway“ akcijų, o 2006 m. ši dalis sumažėjo iki 32%. Tuomet dalį savo kontroliuojamų akcijų V. Bafetas pradėjo perleidinėti labdaros fondui.

## Išnašos
Himenolepidozė

**Himenolepidòzė** () – kirmėlinė liga, kurią sukelia mažasis kaspinuotis *Hymenolepis nana*, retai – žiurkinis kaspinuotis *Himenolepis diminuta*.

4–14 m. amžiaus grupėje užsikrėtimai ir susirgimai himenolepidoze pasitaiko dažniausiai.

Paplitusi įvairiose šalyse; Lietuvoje pasitaiko retai. Daugiau atvejų fiksuojama tose valstybėse, kur klimatas šiltas ir sausas, taip pat ten, kur sanitarinės gyvenimo sąlygos prastos. 

## Išnašos
Mėrūniškių valsčius

**Mėrūniškių valsčius** () – nuo 1945 iki 1954 metų egzistavęs valsčius šiaurės rytų Lenkijoje, Balstogės vaivadijoje, Alėckos apskrityje. Valsčiaus centras buvo Mėrūniškių kaime.

## Istorija
Nuo VIII a. pr. m. e. iki XIX a. šioje teritorijoje gyveno lietuviams artimos baltų tautos – jotvingiai ir prūsai. Po II pasaulinio karo, 1945 m. rugsėjo 25 d. Lenkijai priskirtoje Rytų Prūsijos teritorijoje buvo įkurtas valsčius, kuris priklausė Alėckos apskričiai. 1946 m. birželio 28 d. valsčius priskirtas Balstogės vaivadijai. 1952 m. liepos 1 d. valsčiuje buvo 10 kaimų. 1953 m. rugsėjo 21 d. prie valsčiaus prijungti dar du kaimai. Vykdant Lenkijos valsčių reformą 1954 m. rugsėjo 29 d. valsčius buvo panaikintas. 1973 m. sausio 1 d. atkūrus valsčių sistemą, valsčius nebuvo atkurtas, o jo kaimai prijungti prie Kalvių Alėckos ir Pilypavo valsčių.

## Šaltiniai
 
* Wykaz Gromad Polskiej Rzeczypospolitej Ludowej według stanu z dnia 1.VII 1952 m., PRL, GUS, Warszawa;
* 1946 m. valsčiaus priskirimo Balstogės vaivadijai įstatymas (lenk.) ;
* 1953 m. prie valsčiaus prijungiami kaimai (lenk.);
* 1954 m. valsčiaus panaikinimo įstatymas (lenk.) ;
* 1972 m. Lenkijos valsčių atkūrimo įstatymas (lenk.) .
Mažeikių miesto centrinis stadionas

**Mažeikių miesto centrinis stadionas** – futbolo stadionas Mažeikiuose. Stadionas talpina 2400 žiūrovus, šiame stadione pasiektas Lietuvos A lygos lankomumo rekordas – 10 000 žmonių.

## Istorija

2010 m. gegužės 30 d. stadionas atidarytas po renovacijos. Tądien vietos komanda pralaimėjo A lygos rungtynes Sūduva Marijampolė ekipai 1-2.

2024 m. gegužės 11 d. Mažeikių bendruomenei pristatytas atnaujintas stadionas. Stadionas pritaikytas neįgaliųjų, vietos bendruomenės narių, vaikų ir jaunimo iki 29 m. poreikiams. Įrengta kliūtis su vandens duobe, šuolio į aukštį sektoriaus zona, disko metimo sektorius, 2 kamuolių gaudyklės, 6 bėgimo takai, 100 m bėgimo takas, 500 tribūnos kėdžių, šuolių į tolį-trišuolio, rutulio stūmimo sektoriai, liejama danga lengvosios atletikos sektoriams, 2 futbolo vartai su tinklu, pandusai neįgaliesiems, taktiliniai paviršiai regėjimo negalią turintiems asmenims, 8 mobilūs dengti suoleliai.

## Stadionas
Stadione įrengtos laikinos modulinio tipo persirengimo ir sanitarinės patalpos varžybų dalyviams, teisėjams, 2400 individualių sėdimų vietų žiūrovams, automatinė vejos laistymo sistema. Šalia stadiono yra treniruočių aikštė (dirbtinės dangos aikštė), kuri buvo baigta įrenginėti 2015 m.

Pastaraisiais metais vietos klubui rengiantis I lygos ir A lygos varžyboms Mažeikių stadione atlikta nemažai infrastruktūros atnaujinimo darbų: įrengta 2400 individualių sėdimų vietų žiūrovams, parengtos papildomos mobilios persirengimo bei sanitarinės patalpos žaidėjams, delegatams, medicinai, žiniasklaidos atstovams, žymiai pagerinta aikštės kokybė, įrengta vejos laistymo sistema. Pagrindinis finansavimas: privatūs rėmėjai, VšĮ „Mažeikių sporto centras“.

## Galerija

Mažeikių m. centrinis stadionas (2020 m. rugpjūčio 15 d.) foto1.png
Mažeikių m. centrinis stadionas (2020 m. rugpjūčio 15 d.) foto2.png
Mažeikių m. centrinis stadionas (2020 m. rugpjūčio 15 d.) foto3.png
Mažeikių m. centrinis stadionas (2020 m. rugpjūčio 15 d.) foto4.png


## Šaltiniai
Renatas Požėla

**Renatas Požėla** (g. 1974 m. vasario 27 d. Šiauliuose) – Lietuvos teisininkas.

## Biografija
2001 m. baigė Lietuvos policijos akademiją, o 2007 m. – Mykolo Romerio universitetą.

1993–1998 m. Šiaulių miesto vyriausiojo policijos komisariato viešosios policijos patrulinės tarnybos mobiliosios kuopos policininkas, vėliau kriminalinės policijos Turtinių nusikaltimų tyrimo skyriaus Kvotos poskyrio jaunesnysis inspektorius, inspektorius. 1998–2003 m. Šiaulių miesto vyriausiojo policijos komisariato uniformuotosios policijos kelių policijos techninės inspekcijos vyresnysis inspektorius, vėliau kelių policijos komisaras inspektorius, Eismo priežiūros skyriaus komisaras. 2003–2004 m. Šiaulių rajono policijos komisariato Organizacinio poskyrio vyresnysis inspektorius, vėliau šio poskyrio viršininkas. 2004–2005 m. Šiaulių rajono policijos komisariato viešosios policijos Viešosios tvarkos skyriaus Eismo priežiūros poskyrio viršininkas.

2005–2008 m. Lietuvos policijos eskortavimo rinktinės Tarnybos organizavimo skyriaus viršininkas. 2008 m. Lietuvos policijos eismo priežiūros tarnybos viršininko pavaduotojas, 2008–2011 m. Policijos departamento prie Vidaus reikalų ministerijos Viešosios policijos valdybos viršininkas. 2011–2015 m. policijos generalinio komisaro pavaduotojas.

2015–2019 m. Valstybės sienos apsaugos tarnybos vadas. 2015 m. rugsėjo mėn. suteiktas vidaus tarnybos generolo laipsnis.

2019–2024 m. policijos generalinis komisaras.

Nuo 2024 m. Priešgaisrinės apsaugos ir gelbėjimo departamento prie Vidaus reikalų ministerijos direktorius.

## Šaltiniai
Panamos įlanka

**Panamos įlanka** () − Ramiojo vandenyno dalis prie Panamos pietinių krantų. Įlanka įsiterpusi į sausumą 140 km.

Įlankos žiočių plotis 185 km; didžiausias gylis 100 m. Vakariniame įlankos krante yra Paritos įlanka, o rytiniame − San Migelio įlanka. Panamos įlankoje yra Perlų salos. Šiauriniame įlankos krante yra Panamos kanalo žiotys, prie jų − Panamos miestas ir Balbojos uostas.

## Nuorodos
* Apie Panamos įlanką (anglų k.)
Perlų salos

**Perlų salos** () − salynas Ramiajame vandenyne, Panamos įlankoje, 70 km į pietryčius nuo Panamos miesto.

Perlų salos priklauso Panamai. Salyne yra 183 salos: bendras jų plotas ~400 km². Didžiausia sala − Rėjus (~200 km²), kurioje yra perlų gavybos centras. Kontadoro sala yra populiarus kurortas. Kitos salos yra mažiau žinomos, o dauguma iš jų net neturi pavadinimų.

Dalis salų yra apsuptos rifų. Visus metus oro temperatūra laikosi tarp +20 °C ir + 30 °C.

## Istorija
Salas 1513 m. atrado ispanų konkistadoras Vasko Nunjesas Balboa. Plaukdamas vandenynu jis sutiko grupę indėnų, plaukiančių perlais inkrustuota valtimi. Jie papasakojo apie netoliese esančias salas, kurios turtingos perlais. Konkistadoras pavadino šias salas Perlų salomis ir paskelbė apie jų priklausymą Ispanijai.

Vienoje iš salų buvo rastas vienas didžiausių perlų pasaulyje − La Peregrina. 

## Nuorodos
*Perlų salos (anglų, ispanų k.)
Seinų valsčius (1919–1923)

**Seinų valsčius (1919–1923)** () – nuo 1919 iki 1923 metų egzistavęs nenustatyto tipo valsčius šiaurės rytų Lenkijoje, Balstogės vaivadijoje, Seinų apskrityje. Valsčiaus centras buvo Seinų miestas.

## Istorija
Nuo VIII a. pr. m. e. iki XIX a. šioje teritorijoje gyveno lietuviams artima baltų tauta – jotvingiai. Nuo XIII-XIV a. iki 1795 m. kaimas priklausė Lietuvos Didžiajai Kunigaikštystei. 1919 m. vasario 4 d. buvo įkurtas valsčius. Po I pasaulinio karo iki 1923 m. nebuvo nustatytas valsčiaus statusas, ar tai kaimiškas ar miesto valsčius. Pagal 1920 m. liepos 12 d. Lietuvos ir Tarybų Rusijos taikos sutartį kaimas buvo priskirtas Lietuvos Respublikai. 1923 m. gegužės 10 d. valsčiui suteiktas miesto valsčiaus statusas ir įkurtas miesto tipo Seinų valsčius.

## Šaltiniai

* Wg publikacji: Skorowidz miejscowości Rzeczypospolitej Polskiej – Tom V – Województwo Białostockie, Główny Urząd Statystyczny Rzeczypospolitej Polskiej, Warszawa 1924 m. (str. VI);
* 1919 m. valsčiaus įkūrimo įstatymas (lenk.) ;
* 1923 m. valsčiaus statuso nustatymo įstatymas (lenk.).
Nikolajus Cukanovas

**Nikolajus Cukanovas** (; g. 1965 m. kovo 22 d.) – Rusijos ir Kaliningrado srities politikas. Nuo  2010 m. rugsėjo 28 d. iki 2016 m. liepos 28 buvo srities gubernatorius.

|-
Panamos provincijos

Panama administraciniu lygiu yra skirstoma į 10 provincijų ir 3 autonomines sritis (komarkas). Dar dvi komarkos įeina į provincijų sudėtį.





## Nuorodos
* Panamos administracinis skirstymas (ispanų k.)
* Panama: Administrative Division (Citypopulation.de)
* Provinces of Panama (Statoids.com)
Jadvyga Balvočiūtė

**Jadvyga Balvočiūtė** (g. 1944 m. balandžio 8 d. Gyvoliai, Viekšnių valsčius) – Lietuvos biologė žolininkė, Akmenės rajono savivaldybės politinė bei visuomenės veikėja.

## Biografija
Gimusi ties Virvytės ir Ventos santaka, Jadvyga nuo vaikystės žavėjosi augalais, iš savo senelės ji gavo pirmųjų liaudies medicinos žinių. Profesijos pasirinkimui nemaža įtakos turėjo senasis Viekšnių vaistinės vedėjas Juozas Aleksandravičius (1896–1977). 1968 m. baigė Kauno medicinos instituto Farmacijos fakultetą ir įgijo provizorės (vaistininkės) specialybę. 2000 m. Sveikatos apsaugos ministerijos Farmacijos specialistų atestavimo komisija jai patvirtino provizoriaus farmakognosto aukščiausiąją kvalifikacinę kategoriją.

Kiek padirbusi vaistinėje, kai tik atsirado galimybė, nedvejodama perėjo dirbti į Kauno botanikos sodą, kurio vaistinių augalų laboratorijoje dirbo iki 1990 m. rudens. Daug metų vadovavo Botanikos sodo sėklų mainams, dvejus metus rūpinosi floros skyriaus ekspozicijomis. Be to, dvejus metus dėstė botaniką būsimiems farmakotechnikams Kauno medicinos mokykloje. Lietuvai atgavus Nepriklausomybę grįžo gyventi į tėviškę, 1990–2002 m. Kamanų valstybinio rezervato biologė. Tuo laikotarpiu dalyvavo VU Ekologijos instituto projekte, skirtame Lietuvos vietinės įvairovės išsaugojimui steigiant valstybinius ir vietinės reikšmės draustinius. Vėliau Viekšniuose įkūrė individualią įmonę – vaistinę „Jadvygos žolės“.

Lietuvos botanikų draugijos, Biologinės įvairovės tyrimo draugijos, Ekologinės žemdirbystės bendrijos „Gaja“ narė.

J. Balvočiūtė nuo savo mokslinės veiklos pradžios paskelbė apie 30 mokslinių ir daugiau nei 70 mokslo populiarinimo straipsnių.

1993 m. Tėvynės sąjungos Akmenės rajono skyriaus narė. 1995–1997 m. ir 1997–2000 m. Akmenės rajono savivaldybės tarybos narė.

2018 m. vasario 13 d. Lietuvos Respublikos Prezidentės Dalios Grybauskaitės dekretu 1K-1217 J. Balvočiūtė apdovanota ordino „Už nuopelnus Lietuvai“ medaliu.

Išsiskyrusi, dukros Eglė, Rūta.

## Bibliografija
* Jadvyga Balvočiūtė, Stasys Gudanavičius. Jaunajam vaistažolių rinkėjui: knyga mokiniams. Kaunas: 1983. 182 p.
* J. Balvočiūtė, S. Dagytė, G. Juknevičienė. Medingieji augalai. Vilnius: 1987. 61 p.
* J. Balvočiūtė, S. Gudanavičius. Jaunajam gėlininkui. Kaunas: 1988. 157 p.
* Jadvyga Balvočiūtė: Auginkime vaistažoles. Kaunas: 1991, 12 p.
* J. Balvočiūtė ir kiti. Jiesios landšaftiniame draustinyje; Ats. red. R. Budriūnas. Kaunas: 1992. 167 p.
* Zigmantas Gudžinskas, Jadvyga Balvočiūtė: Lietuvos vaistiniai augalai. Šviesa, Kaunas: 2007 m. 158 p.

## Šaltiniai
Daina Urbanavičienė

**Daina Urbanavičienė** (g. 1976 m. balandžio 4 d. Vilniuje) – Lietuvos politikė, kultūros vadybininkė.

## Biografija

### Išsilavinimas
1982–1994 m. mokėsi Vilniaus Gabijos vidurinėje mokykloje.

1994–1998 m. Vilniaus universitete studijavo istorijos teoriją ir kultūros istoriją. 2000 m. Vilniaus universitete įgijo Istorijos studijų programos magistro laipsnį. 2008 m. Vilniaus dailės akademijoje baigė Unesco kultūros vadybos ir kultūros politikos magistro studijas.

### Karjera
2007 m. festivalio „Tebūnie naktis!“ iniciatorė. 2017 m. „Kultūros naktis“ apdovanota kaip „sėkmingiausias kultūros turizmo projektas“. 2007–2018 m. Gatvės muzikos dienos vadovė.

2007–2010 m. Vilnius – Europos kultūros sostinė 2009 renginių vadovė (Gatvės muzikos diena, Tebūnie naktis!, Menas netikėtose erdvėse, LUX Šviesos festivalis), nuo 2009 m. programų skyriaus vadovė.

2010–2014 m. Nacionalinės kūrybinių ir kultūrinių industrijų asociacija, Valdybos narė

2010–2014 m. VDA projektų skyriaus vadovė, atsakinga už ES struktūrinių fondų bei tarptautinių ir nacionalinių projektų inicijavimą, valdymą, koordinavimą ir administravimą.

2011–2014 m. Vilniaus m. savivaldybės tarybos narė.

2012 m. „Muziejų metai“ programos nacionalinio projekto „Lietuvos muziejų kelias“ komunikacijos koordinatorė.

2013–2021 m. Lietuvos kultūros tarybos pirmininkė.

2018 m. Vilniaus kolegijos lektorė.

2019–2021 m. VDA tarybos pirmininkė.

Nuo 2015 m. LMTA lektorė.

2021 sausio 5 -2024 gruodžio 12 m. Kultūros viceministrė.

### Narystė
2011–2014 m. Les Rencontres, Komiteto narė.

2011–2014 m. Eurocities Culture Forum Komiteto narė.

2015–2018 m. “Dėl UNESCO Kultūrų įvairovės konvencijos įgyvendinimo” Darbo grupės narė.

2015–2018 m. Lietuvos kultūros instituto tarybos narė.

2016–2022 m. Kaunas – Europos kultūros sostinė 2022 ambasadorė.

2019–2021 m. The International Federation of Arts Councils and Culture Agencies valdybos narė.

Nuo 2016 m. Kultūros ministerijos Kolegijos narė.

Nuo 2018 m. Lietuvos nacionalinės UNESCO komisijos tarybos narė.

Nuo 2018 m. Baltic Culture Fund narė.

## Šaltiniai
Dekriminalizacija

**Dekriminalizacija** – baudžiamosios veikos, įtvirtintos baudžiamajame įstatyme, panaikinimas; nusikalstamos veiklos toleravimas, už kurią anksčiau buvo baudžiama. Baudžiamosios politikos dalis, apimanti Baudžiamosios teisės normų (kuriomis veikos buvo uždraudžiamos, įvardijamos kaip baudžiamosios ir už jas nustatomos sankcijos) panaikinimas. Dekriminalizacija artima legalizavimui. Dekriminalizacijos įstatymai gali turėti papildomus apribojimus. Veika gali būti pripažinta nenusikalstama, tačiau įtvirtintas švelnesnis jos traktavimas, pvz., nusikaltimas gali būti įtvirtintas kaip baudžiamasis nusižengimas, administracinis nusižengimas ir pan.

Dekriminalizacijai priešinga sąvoka – kriminalizacija.

Dekriminalizacijos įstatymui įgavus teisinę galią, už anksčiau padarytas veikas kaltininkai nebėra baudžiami.
Tadas Aleliūnas

**Tadas Aleliūnas** (1872 m. Maženiai, Panevėžio valsčius, Rusijos imperija – ?) – Lietuvos politinis bei visuomenės veikėjas.

## Biografija
Tarnavo Rusijos imperijos kariuomenėje, buvo išvykęs į JAV. Grįžęs ėjo Panevėžio valsčiaus viršaičio pareigas.

Steigiamojo Seimo rinkimuose buvo iškeltas Lietuvos Darbo federacijos sąraše ir kandidatavo V (Panevėžio) rinkimų apygardoje, tačiau išrinktas nebuvo. Raguvoje dirbo milicininku, 1920 m. dalyvavo Nepriklausomybės kovose su Lenkija.

1920 m. spalio 20 d. Nepriklausomybės kovose žuvus Steigiamojo Seimo nariui Antanui Matulaičiui, nuo 1921 m. balandžio 5 d. – Steigiamojo Seimo narys. Priklausė Steigiamojo Seimo Darbo federacijos frakcijai, įėjusiai į LKDP bloką. 1922 m. lapkričio 13 – 1923 m. kovo 13 d. Pirmojo Seimo, 1923 m. birželio 5 d. – 1926 m. birželio 2 d. Antrojo Seimo atstovas.

Mirties data nežinoma.

## Šaltiniai
Jonas Andziulis

**Jonas Andziulis** (1866 m. spalio 30 d. Smalinyčia, Paežerių valsčius, Vilkaviškio apskritis, Rusijos imperija – 1927 m. balandžio 27 d. Vilkaviškis) – Lietuvos politinis bei visuomenės veikėjas.

## Biografija
Mokėsi Paežerių pradžios mokykloje. Nuo 1878 m. mokėsi Suvalkų gimnazijoje, baigęs 4 klases grįžo į tėvų ūkį, nes vyresnysis brolis atsisakė teisių į tėvų ūkį.

Nuo 1906 m. Paežerių valsčiaus viršaitis, 1910-1914 m. Vilkaviškio, Paežerių ir Gižų valsčių taikos teisėjas Vilkaviškyje. 1917 m. Vilniaus konferencijos dalyvis. Po 1918 m. – Paežerių valsčiaus komiteto pirmininkas.

1920 m. gegužės 15 d. – 1921 m. vasario 4 d. Steigiamojo Seimo atstovas, išrinktas II (Kauno) rinkimų apygardoje. Priklausė Lietuvos ūkininkų sąjungos frakcijai įėjusiai į LKDP bloką. 1921 m. pasitraukė iš Steigiamojo Seimo. 1921–1927 m. Vilkaviškio apskrities valdybos pirmininkas. Jo rūpesčiu įsteigta Vilkaviškio ligoninės senelių prieglauda ir kitos visuomeninės įstaigos.

## Literatūra
* Andziulis Jonas, Trumpos Steigiamojo Seimo narių biografijos su atvaizdais, Klaipėda, 1924, p. 4.
* Andziulis Jonas, Lietuvių enciklopedija, Boston, 1953, p. 171.
* Blažytė-Baužienė D., Andziulis Jonas, Lietuvos Steigiamojo Seimo (1920–1922 metų) narių biografinis žodynas, sud. A. Ragauskas, M. Tamošaitis, Vilnius, 2006, p. 71-72.

## Šaltiniai
Selemos apylinkė

**Selemos apylinkė** – Lietuvos TSR administracinis-teritorinis vienetas pietvakarių Lietuvoje.

## Istorija

Apylinkė įkurta užėjus sovietams XX a. 5-ajame dešimtmetyje. 1949 m. buvo Sasnavos valsčiuje, 1950 m. priskirta naujam Kazlų Rūdos rajonui. Panaikinta 1954 m. gegužės 25 d. prijungiant prie Ąžuolų Būdos apylinkės.

## Šaltiniai
Darjeno nacionalinis parkas

**Darjeno nacionalinis parkas** () yra Panamoje, 325 km į pietus nuo Panamos miesto.

Darjeno nacionalinis parkas, UNESCO biosferos draustinis, yra didžiulis 6000 km² laukinių teritorijų plotas, kuris driekiasi išilgai Panamos valstybės sienos su Kolumbija. Tai didžiausia mažai išvystyta teritorija Centrinėje Amerikoje, kuriai būdinga kraštovaizdžio įvairovė. Ji driekiasi nuo uolėtų Ramiojo vandenyno paplūdimių per žemumas ir aukštumų atogrąžų miškus. Teritoriją skersai ir išilgai vagoja upės, bei debesis siekiantys grublėti kalnai, kurių aukščiausias taškas yra 1845 metrų aukščio Takarkunos kalnas.

Dėl patogios parko geografinės padėties jis tampa tiltu, jungiančiu Šiaurės ir Pietų Ameriką, bei tokia vieta, kur gali klestėti abiejų žemynų augalija ir gyvūnija. Parke auga 2500 rūšių augalai, gyvena daugybė paukščių, žvėrių ir upinių žuvų. Čia galima sutikti vietinių žinduolių, tarp jų pekarių, tapyrų, lieknųjų oposumų (*Marmosops invictus*), pumų, jaguarų ir ocelotų. Iš 500 paukščių rūšių paminėtina harpija − galingiausias pasaulyje plėšrusis paukštis.

Darjeno parke gyvena dvi Amerikos indėnų gentys.
Europos Tautinių Judėjimų Aljansas

**Europos tautinių judėjimų aljansas** () buvo įkurtas Europos Sąjungos šalių radikaliųjų dešiniųjų partijų 2009 m. spalio 24 d. Budapešte.

Kraštutinės dešiniosios partijos susibūrė ir įkūrė aljansą siekdamos būti geriau atstovaujamos Briuselyje. Aljanso nariais steigėjais tapo: Jobbik, Judėjimas Už geresnę Vengriją (aljansas buvo įkurtas Jobbik 6-tojo kongreso metu), Prancūzijos nacionalinis frontas, Italijos *Fiamma Tricolore*, Švedijos nacionaldemokratai ir Belgijos nacionalinis frontas. 2009 m. lapkričio 12 d. prie Aljanso prisijungė Britanijos nacionalinė partija (BNP), Ispanijos, Portugalijos bei Ukrainos partijos.

## Aljanso nariai

## Nuorodos
* aemn.info
Stasys Balčas

**Stasys Balčas** (1884 m. Panendrė, Panevėžio valsčius, Rusijos imperija – 1963 m. liepos 6 d. Panevėžys) – Lietuvos politinis ir visuomenės veikėjas.

## Biografija

Mokėsi Panevėžio realinėje gimnazijoje. 1907–1912 m. buvo išvykęs darbams į JAV. Nepriklausomybės kovų metu 1919 m. kartu su broliais Vladu ir Baliu suorganizavo pirmuosius Panevėžio apsaugos būrius, tapo savanoriais. Dėl aukšto ūgio apylinkėse vadinti „broliais milžinais“. 1919–1920 m. dirbo Lietuvos kariuomenės struktūrose. 1920 m. sausio 7 d. pasitraukė į atsargą.

1920 m. gegužės 15 d. – 1922 m. lapkričio 13 d. Steigiamojo Seimo atstovas, išrinktas V (Panevėžio) rinkimų apygardoje. Priklausė Lietuvos ūkininkų sąjungos frakcijai, įėjusiai į Lietuvos krikščionių demokratų partijos bloką.

1922 m. lapkričio 13 d. – 1923 m. kovo 13 d. Pirmojo Seimo atstovas. Seimą paleidus grįžo į Panevėžį, Panevėžio ūkininkų sąjungos banko direktorius, veikė Panevėžio labdaros organizacijose, choruose, vaidinimų būreliuose.

1941 m. NKVD suimtas, kalintas. 1949 m. kovo 25 d. su šeima ištremtas į Sibirą. Į Lietuvą grįžo 1958 m.

## Literatūra
* Balčas Stasys, Trumpos Steigiamojo Seimo narių biografijos su atvaizdais, Klaipėda, 1924, p. 6.
* Balčas Stasys, Lietuvių enciklopedija, Boston, t. 2, 1954, p. 79-80.
* Veilentienė A., Balčas Stasys, Lietuvos Steigiamojo Seimo (1920–1922 metų) narių biografinis žodynas, sud. A. Ragauskas, M. Tamošaitis, Vilnius, 2006, p. 75-77.
* Veilentienė A., Ambrozaitis Kazimieras, Lietuvos Respublikos Seimų I (1922–1923), II (1923–1926), III (1926–1927), IV (1936–1940) narių biografinis žodynas, sud. Aivas Ragauskas, Mindaugas Tamošaitis, Vilnius, 2007, p. 204–205.

## Šaltiniai
Stasys Balčytis

**Stasys Balčytis** (1893 m. lapkričio 27 d. Kivyliai, Vainuto valsčius, Tauragės apskritis, Rusijos imperija – 1973 m. spalio 31 d. Jurbarkas) – Lietuvos pedagogas, politinis bei visuomenės veikėjas.

## Biografija
Mokėsi Žemaičių Naumiesčio pradžios mokykloje, Seinų miesto mokykloje, 1911–1913 m. lankė Kauno keturklasės miesto mokyklos pedagogikos kursus.

Nuo 1913 m. dirbo mokytoju Gargždų valsčiuje. 1914–1917 m. mobilizuotas į carinės Rusijos kariuomenę, 8 mėn. gyveno Peterburge, kur mokytojavo lietuvių pradžios mokykloje ir vakariniuose suaugusiųjų kursuose.

1918 m. grįžęs į Lietuvą įsteigė Tauragės Naumiesčio pradžios mokyklą. 1918–1920 m. Lietuvos Nepriklausomybės kovų savanoris. 1918 m. Tauragės mokytojų atstovas pirmame Lietuvos mokytojų atstovų suvažiavime Vilniuje. 1919 m. sausio mėn. Antrosios Lietuvos Valstybės Konferencijos Kaune dalyvis.

1920 m. gegužės 15 d. – 1921 m. rugsėjo 16 d. Steigiamojo Seimo atstovas, išrinktas III (Raseinių) rinkimų apygardoje pagal Lietuvos krikščionių demokratų partijos sąrašą. Pasitraukęs iš Seimo politinėje veikloje nebedalyvavo. Nuo 1921 m. dirbo mokytoju Šilalės, Jurbarko mokyklose, bendradarbiavo Lietuvos pedagoginėje spaudoje. 1946–1949 m. Jurbarko suaugusių gimnazijos mokytojas. NKVD persekiotas. 1949–1952 m. Medininkų mokyklos mokytojas.

## Literatūra
* Balčytis Stasys, Trumpos Steigiamojo Seimo narių biografijos su atvaizdais, Klaipėda, 1924, p. 6.
* Balčytis Stasys, Lietuvių enciklopedija, Boston, t. 2, 1954, p. 80-81.
* Bukaitė V., Balčytis Stasys, Lietuvos Steigiamojo Seimo (1920–1922 metų) narių biografinis žodynas, sud. A. Ragauskas, M. Tamošaitis, Vilnius, 2006, p. 78-79.

## Šaltiniai
Andrius Banionis

**Raimondas** (1887 m. vasario 27 d. Paršeliai, Paežerių valsčius, Vilkaviškio apskritis, Rusijos imperija – 1959 m. vasario 26 d.) – Lietuvos politinis bei visuomenės veikėjas.

## Biografija
Dirbo vargonininku Kalvarijos bažnyčioje. 1920 m. gegužės 15 d. – 1922 m. lapkričio 13 d. Steigiamojo Seimo atstovas, išrinktas I (Marijampolės) rinkimų apygardoje. Priklausė Lietuvos ūkininkų sąjungos frakcijai, įėjusiai į Lietuvos krikščionių demokratų partijos bloką. Palaidotas Marijampolės senosiose kapinėse.

## Literatūra
* Banionis Andrius, Trumpos Steigiamojo Seimo narių biografijos su atvaizdais, Klaipėda, 1924, p. 6.
* Banionis Andrius, Lietuvių enciklopedija, Boston, t. 2, 1954, p. 80-81.
* Blažytė-Baužienė D., Banionis Andrius, Lietuvos Steigiamojo Seimo (1920–1922 metų) narių biografinis žodynas, sud. A. Ragauskas, M. Tamošaitis, Vilnius, 2006, p. 80.

## Šaltiniai

## Nuorodos
* BANIONIS Andrius (1887–1959) | lrs.lt
Lietuvos užsienio prekyba (reikšmės)

**Lietuvos užsienio prekyba** gali reikšti:
* Lietuvos užsienio prekyba – Lietuvos ekonomikos tarptautinio ekonominio bendradarbiavimo šaka, Lietuvoje pagamintų prekių eksportas ir užsienio šalyse pagamintų prekių importas, kurių apimtys turi įtakos šalies Bendrajam nacionaliniam produktui.
* Lietuvos užsienio prekyba (metraštis) – Lietuvos statistinis metraštis, ėjęs 1924 m. ir 1929–1939 m. Kaune.
Walmart

**Wal-Mart Stores, Inc.** – didžiausias JAV mažmeninės prekybos tinklas pasaulyje. Ši bendrovė yra ir stambiausia įmonė pasaulyje pagal gautas pajamas. „WalMart“ taip pat yra ir didžiausias darbdavys JAV bei Meksikoje. 

„WalMart“ Bendrovę 1962 m. įkūrė Semas Voltonas. „Wal-Mart“ centrai yra sukurti pagal europietiškų didžiųjų prekybos centrų modelį. Tai tradicinio prekybos centro ir itin didelės mažų kainų parduotuvės derinys, užimantis milžiniškus plotus. 

„WalMart“ valdo 11 503 parduotuves 27 pasaulio šalių. Pajamos iš bendrovės prekybos veiklos 2019 metais sudarė 514,4 mlrd. JAV dolerių.

## Išnašos
Bulakavo dvaras

**Bulakavo dvaras** – dvaras Lazdijų rajone, Bulotiškės kaime. Bulakavo dvaro sodyba skiriasi iš daugelio klasicizmo epochos kompleksų laisvesniu suplanavimu (ūkiniai trobesiai įvairiais kampais pasukti į rūmus).

## Istorija
Dvaras paminėtas dar XVI a., kai priklausė Bulhakams, nuo kurių pavardės kilo vietos pavadinimas. Klasicistinius rūmus XIX a. pabaigoje pastatė Karengos. 1960 m. rūmai iš esmės remontuoti ir pakeisti, kiek geriau išsilaikė tik klėtis.

## Šaltiniai
* Bulakavo dvaro sodyba (Kultūros vertybių registras)
* Bulakavo dvaras (miestai.net)
Ruseinių apylinkė

**Ruseinių apylinkė** – Lietuvos TSR administracinis-teritorinis vienetas vidurio Lietuvoje.

## Istorija

Apylinkė įkurta užėjus sovietams XX a. 5-ajame dešimtmetyje. 1949 m. buvo Josvainių valsčiuje, 1950 m. priskirta naujam Kėdainių rajonui. Panaikinta 1954 m. gegužės 25 d. prijungiant prie Josvainių apylinkės.

## Šaltiniai
Viktoras Beržinskas

**Viktoras Beržinskas** (1874 m. lapkričio 10 d. Pakapurnis, Raseinių apskritis, Rusijos imperija – 1947 m. kovo 13 d. Kaunas) – Lietuvos politinis bei visuomenės veikėjas.

## Biografija

1893 m. mokėsi šaltkalvio amato Raseiniuose, 1897 m. gyvendamas Rygoje lankė rusų šventadieninius kursus suaugusiems. Priklausė įvairioms draugijoms, bendradarbiavo lietuviškoje spaudoje. Prasidėjus Pirmajam pasauliniam karui, 1915 m. pasitraukė į Maskvą, dirbo pabėgėlių komitetuose.

1919 m. grįžo į Lietuvą, vertėsi mechaniko profesija. Taip pačiais metais įsitraukė į Lietuvos darbo federacijos organizavimo reikalus. 1920 m. išrinktas Kauno Šv. Juozapo darbininkų draugijos pirmininku, pirmininkavo iki 1920 m. kovo mėn.

1920 m. gegužės 15 d. – 1922 m. lapkričio 13 d. Steigiamojo Seimo atstovas, išrinktas II (Kauno) rinkimų apygardoje, pagal LDF sąrašą. Priklausė Lietuvos darbo federacijos frakcijai, įėjusiai į Lietuvos krikščionių demokratų partijos bloką. 1922 m. lapkričio 13 d. – 1923 m. kovo 13 d. Pirmojo Seimo, 1923 m. birželio 5 d. – 1926 m. birželio 2 d. Antrojo Seimo atstovas. 1921–1924 m. Kauno miesto tarybos narys.

1926–1940 m. ūkininkavo savo ūkyje.  1947 m. vasario 2 d. sovietų saugumo suimtas ir kalintas Kauno MGB vidaus kalėjime (Kauno sunkiųjų darbų kalėjimas). Po kankinimų paguldytas į ligoninę, kur 1947 m. kovo 13 d. mirė. Jo palaidojimo vieta nežinoma.

## Atminimas

Didvyrių kaime (Raudondvario sen.), kur 1924–1947 m. gyveno V. Beržinskas, buvusios sodybos vietoje 1999 m. birželio 19 d. pastatytas ąžuolinis stogastulpis (skulpt. Kazimieras Švažas).

## Literatūra

* Beržinskas Viktoras, Trumpos Steigiamojo Seimo narių biografijos su atvaizdais, Klaipėda, 1924, p. 8.
* Veilentinė A., Beržinskas Viktoras, Lietuvos Steigiamojo Seimo (1920–1922 metų) narių biografinis žodynas, sud. A. Ragauskas, M. Tamošaitis, Vilnius, 2006, p. 80.
* Blažytė-Baužienė D., Beržinskas Viktoras, Lietuvos Lietuvos Respublikos Seimų I (1922–1923), II (1923–1926), III (1926–1927), IV (1936–1940) narių biografinis žodynas, sud. Aivas Ragauskas, Mindaugas Tamošaitis, Vilnius, 2007, p. 206–208.

## Šaltiniai
Petraičių apylinkė

**Petraičių apylinkė** sovietmečiu buvo:

* Kėdainių rajone;
* Priekulės rajone;
* Telšių rajone;
* Žagarės rajone.
Sears

**Sears** – JAV mažmeninės prekybos tinklas. JAV perkybos tinklai "Sears" ir "Kmart" 2005 m. susiliejo į vieną bendrovę. CNN teigimu, bendrovės susijungė, todėl, kad nepajėgė konkuruoti su agresyviai besiplečiančiais pigių prekių centrų milžinais, tokiais kaip "Walmart". "Sears" ir "Kmart" susijungimo sandoris pasiekė 11 mlrd. USD sumą, o naujoji bendrovė buvo pavadinta "Sears Holdings Corporation". Nepaisant šio susijungimo išliko abiejų pavadinimų mažmeninės prekybos centrai.

## Išnašos
T-Mobile

**T-Mobile** – Vokietijos telekomunikacijų bendrovė, kuri priklauso Deutsche Telekom įmonei. Ji yra trečia pagal dydį tarptautinė mobiliojo ryšio operatorė po JK Vodafone ir Ispanijos Telefónica bendrovių. T-Mobile savo paslaugas teikia Europoje bei JAV ir šiose rinkose ji aptarnauja 150 mln. klientų. 2011 m. AT&T įmonė susitarė iš "Deutsche Telekom" už maždaug 39 mlrd. USD (95 mlrd. Lt) pirkti "T-Mobile USA" padalinį.

## Išnašos
Kazys Bieliūnas

**Kazys Bieliūnas** (1894 m. gruodžio 20 d. Kraštai, Panemunėlio valsčius, Rokiškio apskritis – mirties data nežinoma) – Lietuvos politinis bei visuomenės veikėjas.

## Biografija
Kilęs iš valstiečių šeimos. 1903–1914 m. mokėsi Peterburgo gimnazijoje. 1914–1918 m. Maskvos universitete studijavo istoriją ir filologiją, teisę.

1915–1916 m. dirbo Maskvos lietuvių tremtinių šelpimo komitete. 1919 m. sugrįžęs į Lietuvą dirbo mokytoju Rokiškio gimnazijoje.

Nuo 1919 m. dalyvavo Lietuvos valstiečių sąjungos veikloje. Dalyvavo Steigiamojo Seimo rinkimuose, tačiau išrinktas nebuvo. Tik mandato atsisakius Vincui Meilui, 1921 m. lapkričio 18 d. – 1922 m. lapkričio 13 d. Steigiamojo Seimo atstovas, priklausė LSLDP ir LVS frakcijai. 1926 m. birželio 2 d. – 1927 m. balandžio 12 d. Trečiojo Seimo atstovas.

## Literatūra
* Bieliūnas Kazys, Trumpos Steigiamojo Seimo narių biografijos su atvaizdais, Klaipėda, 1924, p. 8.
* Stakeliūnaitė D., Bieliūnas Kazys, Lietuvos Steigiamojo Seimo (1920–1922 metų) narių biografinis žodynas, sud. A. Ragauskas, M. Tamošaitis, Vilnius, 2006, p. 93-94.
* Stakeliūnaitė D., Bieliūnas Kazys, Lietuvos Lietuvos Respublikos Seimų I (1922–1923), II (1923–1926), III (1926–1927), IV (1936–1940) narių biografinis žodynas, sud. Aivas Ragauskas, Mindaugas Tamošaitis, Vilnius, 2007, p. 212.

## Šaltiniai
AT&T

**AT&T** – didžiausia telekomunikacijų bendrovė pasaulyje. 

2011 m. AT&T susitarė iš "Deutsche Telekom" už maždaug 39 mlrd. USD (95 mlrd. Lt) pirkti "T-Mobile USA". Tokiu būdu Valstijose būtų sukurta didžiausia šalyje mobiliojo ryšio kompanija. Jei sandoris būtų baigtas, šiuo metu antra pagal dydį esanti AT&T gautų 34 mln. klientų ir aplenktų "Verizon Wireless".

2018 m. kompanija įsigijo žiniasklaidos įmonę WarnerMedia ir tapo didžiausia žiniasklaidos bei pramogų kompanija pasaulyje pagal apyvartą.

2018 m. AT&T buvo 9 vietoje Fortune 500 JAV korporacijų sąraše pagal apyvartą.

## Išnašos

## Nuorodos
* Oficiali svetainė
APB Apranga

**„Aprangos“ grupė** – mažmeninės prekybos lyderė Baltijos šalyse, užimanti 35 % Lietuvos drabužių parduotuvių rinkos. 2003-ųjų metų pradžioje įmonė pradėjo savo veiklą Latvijoje, o 2004-aisiais – Estijoje. Šiuo metu „Aprangos” grupė Baltijos šalyse valdo 166 parduotuvių tinklą. „Aprangos" grupę sudaro pagrindinė įmonė APB „Apranga“ ir 18 dukterinių įmonių. APB „Apranga“ kontrolinis akcijų paketas priklauso investiciniam holdingui „MG Baltic Investment“. Ši bendrovė yra išsipirkusi Zara franšizę Baltijos šalyse.

## Išnašos
Bo Basenas-Rouz Hilis

**Bo Basenas-Rouz Hilis** – miestas Mauricijuje, antrasis pagal dydį šalies miestas. Prekybos ir verslo centras. Yra autobusų stotis, keli bankai, bibliotekos, daug parduotuvių.

## Istorija

XVIII a. pabaigoje įkurtas cukraus fabrikas. 1877 m. įkurtas ***Bo Basenas***. Netoli jo anksčiau įsikūrė ***Blondovilis*** (), kuris 1868 m. pervadintas ***Rouz Hiliu***. 1896 m. Bo Basenas ir Rouz Hilis sujungti.
Vakoasas

**Vakoasas-Finiksas** – miestas vidurio Mauricijuje, 16 km į pietus nuo Port Luiso; trečiasis pagal dydį saloje. Pagrindinis šalies pramonės centras.

## Istorija

Dabartinis miestas įkurtas 1963 m. sujungus Vakoasą ir Finiksą.

## Sportas
* AS Vacoas-Phoenix – futbolo klubas;
: Namų rungtynes žaidžia karaliaus Jurgio V-ojo vardo stadione (Kiurpaipas), talpinančiame 6,2 tūkst. žiūrovų.

## Išnašos
San Migelitas

**San Migelitas** – miestas vidurio Panamoje, rytinis sostinės Panamos priemiestis. Netoli tarptautinio oro uosto.

## Istorija

San Migelitas įsikūrė apie 1925 m. sostinės gyventojams ėmus keltis už Panamos miesto ribų. 1960 m. įgijo savivaldybės statusą.
Batambangas

**Batambangas** – miestas šiaurės vakarų Kambodžoje, prie kelio nuo sostinės Pnompenio link Tailando; provincijos centras. Antrasis pagal dydį šalies miestas, pagrindinis ryžių pramonės centras. Yra daug šventyklų. Teka Sankeras.

## Istorija

Įkurtas XI a.
Sihanukvilis

**Sihanukvilis** arba ***Preah Sihanukas*** (), taip pat ***Kampong Somas*** () – miestas pietvakarių Kambodžoje prie Tailando įlankos, 185 km į pietvakarius nuo Pnompenio. Provincijos centras. Jūrų uostas (nuo XX a. 7-ojo dešimtmečio), netoli miesto yra tarptautinis oro uostas, geležinkelis į Pnompenį. Tekstilės, naftos perdirbimo pramonė, traktorių ir sunkvežimių montavimo įmonės. Žvejyba. Išvystytas turizmas, dideli paplūdimiai.

Per Sihanukvilio uostą išvežami ryžiai, pipirai, kaučiukas, kukurūzai, mediena, žuvys, įvežama nafta ir naftos produktai, geležies rūda, plienas, mašinos, chemijos pramonės gaminiai, medvilniniai ir sintetiniai audiniai.

2019 m. ~90 % miesto gyventojų sudarė kinai, Sihanukvilyje plėtojantys turizmą, kazino verslą.

## Istorija

Sihanukvilis 1960 m. pavadintas valdovo Sihanuko Norodomo vardu. Pavadinimas *Kâmpóng Saôm* reiškia „mėnulio (=Somos) uostas“.

## Šaltiniai
FB Gulbene

**Gulbenės FB** – Latvijos futbolo klubas iš Gulbenės.

## Istorija

## Pasiekimai

* I lygos čempionas (2010 m.)
* Šaltiniai: RSSSF duomenų bazė.

## Išnašos

## Nuorodos
* RSSSF (Čempionai ir sezonai)
* RSSSf (Taurių laimėtojai)
* SOCCERWAY